מכבי תל אביב (כדוריד)

מכבי תל אביב הוא מועדון כדוריד ישראלי מהעיר תל אביב המשחק בליגת העל בכדוריד.

הקבוצה נמצאת בבעלות אגודת מכבי תל אביב. הקבוצה, שברוב שנותיה שיחקה בליגה הבכירה, זכתה בשתי אליפויות בשנים 2014 ו-2016. ב-4 גביעי מדינה, שלושה מהם תחת השם "מכבי צפון תל אביב" בשנים 1963-1965 וב-2017 זכתה בגביע המדינה פעם נוספת.

עד שנת 2014 אירחה הקבוצה את משחקיה באולם הספורט הדר יוסף, ומאז היא מארחת את משחקיה באולם התיכונט.

 היסטוריה 
שמאל|ממוזער|300px|שחקני הקבוצה במהלך חגיגות האליפות השנייה בתולדות המועדון בעונת 2016
שמאל|ממוזער|300px|מכבי תל אביב, מחזיקת גביע המדינה לעונת 2017
קבוצת הכדוריד של אגודת מכבי תל אביב הוקמה בשנות ה-30, עם כניסתו של ענף הכדוריד לישראל ופעלה תחת שלוש אגודות שונות: מכבי צפון תל אביב (שהייתה אחת מקבוצות הכדוריד הבולטות בארץ ואף זכתה ב-3 גביעי מדינה רצופים. בשנים 1965-1963), מכבי תל אביב ו"ברית מכבים עתיד", אשר התאחדו עם השנים לאגודה אחת, תחת השם מכבי תל אביב.

במהלך השנים שיחקו בשורות הקבוצה שחקני כדוריד מהבולטים ביותר בענף כמו דב (דובל'ה) קירשנבוים, צימבליסט, פרופ' גור בן ארי, גדעון מנדלר, איזי שפייר, אברהם שניאור, משה רש, דוד צרפתי (מיקו), יואב דרוקר, מייקי טננבאום, אבי רש, דודו בטש ועוד שחקנים רבים, שהשתייכו לנבחרות ישראל ויצגו את המדינה בטורנירים ותחרויות בינלאומיות רבות.

מלבד 3 גביעי המדינה בהם זכה המועדון בשנות ה-60, זכתה קבוצת הנוער של המועדון בגביע המדינה בשנת 1975, בדאבל בשנת 1976 ובאליפות המדינה בשנת 1990 וקבוצת הבוגרים העפילה לגמר גביע המדינה בשנת 1998.

לאחר שנים רבות שבהן היוותה מכבי תל אביב קבוצת אמצע טבלה ללא שאיפות משמעותיות, החלה צמיחה מחודשת של הקבוצה תוך הצבת יעדים של זכייה בתארים בשנים הבאות. זרימת הכספים לקבוצת הכדוריד החלה לגבור, קבוצת הנוער החלה להשתקם ונעשו מאמצים רבים להביא קהל רב של אוהדים למשחקי הקבוצה.

בעונת 2011/2012 הגיעה מכבי לגמר גביע המדינה והפסידה בו להפועל ראשון לציון.

בעונת 2012/2013 סיימה הקבוצה את הליגה הסדירה במקום השני, בנוסף מכבי זכתה בגביע איגוד השופטים לאחר ניצחון 26:28 על הפועל ראשון לציון.

בעונת 2013/2014 זכתה לראשונה בתולדותיה באליפות המדינה לאחר ניצחון 0-3 בסדרת הגמר על הפועל ראשון לציון והגיעה לגמר גביע המדינה, אך הפסידה למכבי ראשון לציון.

בעונת 2014/2015 זכתה מכבי פעם נוספת בגביע איגוד השופטים.

בעונת 2015/2016 זכתה הקבוצה באליפות השנייה בתולדותיה לאחר שניצחה בסדרת הגמר את מכבי ראשון לציון.

בעונת 2016/2017 זכתה הקבוצה בגביע המדינה הרביעי בתולדותיה ולראשונה לאחר 52 שנה, אבל הפסידה במשחקי הגמר של אליפות ישראל למכבי ראשון לציון 3-0.

בעונת 2017/2018 הפסידה בסדרת הגמר להפועל ראשון לציון 3-0.

בעונת 2018/2019 הנהלת המועדון החליטה להוריד את הקבוצה לליגה הלאומית עקב מצוקה כלכלית. את העונה בליגה הלאומית סיימה הקבוצה במקום השני לאחר שנלחמה עם מכבי דימונה על העלייה והפסידה לה. באותה עונה זכתה הקבוצה בגביע לליגות המשנה.

בעונת 2019/2020 עלתה הקבוצה חזרה לליגת העל לאחר שסיימה במקום הראשון את הליגה הסדירה בלאומית.

בעונת 2020/2021 ירדה הקבוצה לליגה הלאומית אחרי שסיימה במקום השישי בפלייאוף התחתון שמוביל לליגה הלאומית.

בעונת 2021/2022 סיימה במקום הרביעי בפלייאוף העליון בליגה הלאומית ולא הצליחה לעלות חזרה לליגת העל.

בעונת 2022/2023 עלתה הקבוצה חזרה לליגת העל לאחר שסיימה במקום הראשון בפלייאוף העליון של הליגה הלאומית, בנוסף זכתה בגביע לליגות המשנה.

בעונת 2023/2024 הקבוצה הודחה ברבע גמר הגביע ועלתה לראשונה מאז שנת 2018 לפלייאוף העליון של ליגת העל בפלייאוף הקבוצה סיימה במקום השישי.

בעונת 2024/2025 הקבוצה שוב הודחה ברבע גמר הגביע וסיימה במקום הראשון בבית התחתון ובמקום השביעי בליגה.

מפעלים אירופיים
בעונת 2011/2012 הגיעה מכבי תל אביב לחצי הגמר של גביע האתגר (הטורניר השלישי בחשיבותו באירופה), ובו הודחה על ידי דיומידיס ארגאוס היוונית לאחר שבמשחק הראשון היא הפסידה 29:26, ואת המשחק השני היא סיימה בתיקו 21:21. בעונת 2012/2013 הודחה הקבוצה בסיבוב השני בגביע האתגר.

בעונות 2013/2014 ו-2014/2015 הקבוצה השתתפה במסגרת גביע EHF (הטורניר השני בחשיבותו באירופה), הקבוצה הודחה בסיבוב השני (2013/2014) והראשון (2014/2015)

בעונת 2016/2017 השתתפה לראשונה בליגת האלופות (הטורניר הראשון בחשיבותו באירופה) והודחה במוקדמות, הקבוצה נשרה לגביע EHF והייתה לקבוצה הישראלית הראשונה שמעפילה לשלב הבתים בטורניר זה.

בעונת 2025/2026 חזרה הקבוצה לשחק באירופה אחרי 8 שנים בגביע אירופה שנחשב לטורניר השלישי בחשיבותו באירופה בטורניר עצמו הקבוצה הגיעה עד הסיבוב השלישי והודחה.

צוות מקצועי וניהולי
יו"ר האגודה הוא רענן סובל, מבעלי חברת הלבשה והביגוד העולמית "קסטרו" וסגן יו"ר הנהלת מכבי העולמית. סובל לקח על עצמו את תפקיד היו"ר עקב צמצום התמיכה של האגודה. חברי הנהלה החדשים הם רוני קאופמן, המנכ"ל הוא אריאל רוט, מנכ"ל "קסטרו", אשר נותנת חסות לקבוצה.

תארים והישגים

 להצגת טבלת ההישגים, לחצו על "הצגה" בצד שמאלעונהמאמןליגת העלגביע המדינההישגים באירופהגביע השופטים2009/2010אבי רשחצי גמרחצי גמר— הפסד בגמר2010/2011מקום 5שמינית גמר— הפסד בגמר2011/2012חצי גמר הפסד בגמרגביע האתגר:  חצי גמר2012/2013חצי גמררבע גמרגביע האתגר:  סיבוב שני מחזיקת הגביע2013/2014 אלופה הפסד בגמרגביע EHF:  סיבוב שני הפסד בגמר2014/2015חצי גמרחצי גמרגביע EHF:  סיבוב ראשון מחזיקת הגביע2015/2016נלה מאטיץ' אלופהרבע גמר—2016/2017דראגן ג'וקיץ' סגנית אלופה מחזיקת הגביעליגת האלופות: מוקדמות חצי גמר
גביע EHF: שלב הבתים2017/2018ניקולה מקסימוביץ' סגנית אלופהרבע גמר—2018/2019ליגה לאומית:  מקום 2מחזיקת גביע ברנר——2019/2020רועי סאסיליגה לאומית:  אלופהבוטל——2020/2021מקום 12רבע גמר——2021/2022אולג בוטנקוליגה לאומית:  מקום 4סגנית גביע ברנר——2022/2023אקים קומנניץליגה לאומית:  אלופהמחזיקת גביע ברנר——2023/2024מקום 6רבע גמר—שלב הבתים2024/2025חן פומרנץמקום 7 רבע גמר—שלב הבתים2025/2026טרם נקבערבע גמרגביע אירופה:   סיבוב שלישיחצי גמר
ליגת העל
 אליפויות (2): 2013/2014, 2015/2016
 סגנויות (2): 2016/2017, 2017/2018

גביע המדינה
 זכייה (4): 1962/1963, 1963/1964, 1964/1965, 2016/2017
 סגנויות (3): 1961/1962, 2011/2012, 2013/2014

גביע איגוד השופטים
 זכייה (2): 2012/2013, 2014/2015
 סגנויות (3): 2009/2010, 2010/2011, 2013/2014

גביע המדינה ע"ש ברנר
 זכייה (2): 2018/2019, 2022/2023
 סגנויות (1): 2021/2022

גביע EHF
 שלב הבתים (1): 2016/2017

גביע האתגר
 חצי גמר (1): 2011/2012

ראו גם
 מכבי תל אביב
 מכבי תל אביב (כדורגל)
 מכבי תל אביב (כדורסל)
 מכבי תל אביב (כדורעף)

קישורים חיצוניים
 מכבי תל אביב האתר הרשמי

הערות שוליים

תל אביב
כדוריד
תל אביב, כדוריד